سيته

سيته‌أن کۊچئه دا مئن-جۊثه میلجه‌مۊسؤنچئني (راسته) هيسن گه سيته‌کؤن (Sturnidae) ٚ گۊد ٚ مئن درن. اي گۊد ٚ مئن ۱۲۸ ته گۊنه دره گه ۳۶ ته جينس ٚ مئن وأرجئه نأن. سيته‌أن ٚ پا'ن پۊر قأیم هيسن أ ايشؤن ٚ وؤزش-أني قأیم أ مۊستقيم هيسه، هيته‌رأن خئلي ايجتمایئن. ايشؤن ٚ ترجيحي زيويشر شرؤني هيسن گه آدمئن زيندگي دنئن. ايشؤن ٚ خؤردنچي ويه‌أن أ ميوه‌جات هيسن. اٚلبت چندين گۊنه-أني آدم-دؤبؤ شرؤن ٚ مئن زيونن گه ويشتر همه‌چي‌خؤر هيسن. خئلي گۊنه‌أن ٚ مئن ايشؤن ٚ پرؤن عۊمۊماً فيلٚزي دتاوش دأره یأ سيا هيسه. گۊنه‌أن ٚ ويشتري لۊکا'ن ٚ مئن فک ننن أ آوي یاگه سيويت ٚ مۊرغؤنه کۊنن. دخشه یأ خؤندش سيته‌أن ٚ شي پۊر مۊتنوع یأ وأپيچأیتأره، اي مۊرغؤن تۊنن خاص ٚ افراد-ه اۊشؤن ٚ صدا ٚ جي بيشنأسن. هيندؤني اينسؤني زوؤنؤن ٚ هأگردش ٚ هامۊتن ٚ ره پۊر ملأزي‌شا هيسن.https://www.nytimes.com/2006/05/02/science/02song.html

 وارشأن 
سيته‌أن دۊنیا ٚ مئن وتأر ٚ وارشأني دأرن أ پۊر کيشورؤن أ شرؤن ٚ مئن دئن بۊنن. اي مۊرغؤن ٚ طبيعی زيويشر آفريقا یأ اۊرۊپا یأ اۊستراليا ٚ کلسا بأني یه پأره حاره‌یي جزيره‌أن هيسن. چنته گۊنه‌أن-ني هي مۊرغؤن ٚ جي برخي مناطق، مؤنه ٚ ره کلسا-آمريکا یأ هاوایي بأني نيۊزلند ٚ مئن بؤردن بؤبؤ نأن گه ايسه‌رأن مۊهاجيم ٚ گۊنه محسۊب بۊنن.

 زاوٚلد 
بندانگشتی|174x174پیکسل|یته اۊرۊپایي سيته ٚ مۊرغؤنه‌أن
بندانگشتی|200x200پیکسل|بالغ ٚ سيته خۊ چۊنگه‌أن ٚ دهن غذا دنأ دره.
ماده سيته‌أن دارؤن أ ديسه‌أن ٚ ديفاره ٚ لۊکا'ن ٚ مئن عۊمۊماً ۵ دا ۷ ته آوي یاگه سيويت ٚ مۊرغؤنه کۊنن. چۊنگه‌أن مۊرغؤنه ٚ جي دربۊمأپسي ۲۰ دا ۲۲ رۊز ٚ پسی پرأیته تۊنن.

 کردٚکار 
سيته‌أن پۊر ايجتمایئن أ مأمۊلاً ايلٚجار زيندگي کۊنن. اين باعث بۊنه گه دۊشمندؤن ٚ ور مۊقاوم‌تر بؤبۊن. سيته‌أن تۊنن مۊتنوع اصوات چاؤنن گه یگ‌جۊر ايرتباط هيسه. برخي گۊنه‌أن خۊ ايستعداد ٚ جي ايستفاده کۊنن دا دئه-مجنده‌أن ٚ صدا-ا تقليد بؤنن. اۊشؤن یته شکارچي ٚ صدا یا اؤشتؤوي دخشه ٚ جي خۊ غذایي رۊقبا-ا ويرۊجأنن أ هيندؤني تۊنن غذا ٚ کسب ٚ ره ویشتر مۊوفق بؤبۊن. یه پأره-أني آدم ٚ گب‌زني یا ماشين ٚ اؤشتؤوي صدا'ن-ه تقليد گۊد تۊنن.A.J.F.K. Craig, C.J. Feare: Family Sturnidae (Stare). In: J. del Hoyo, A. Elliott, D.A. Christie (Hrsg.): Handbook of the birds of the world. Band 14: Bush-shrikes to Old World Sparrows. Lynx Edicions, Barcelona 2009, S. 654–760

 سربس